Spoštovani ljubitelji slovenskih gora

Urad Vlade RS za Slovence v zamejstvu in po svetu, v okviru prireditve Dobrodošli doma, organizira **pohod na Triglav**. Pohod je namenjen vsem gornikom, ki so vzdržljivostno in zdravstveno primerno pripravljeni. Pohod bo potekal od srede, **3. julija, do petka, 5. julija** 2019.

**Cena pohoda je 100 €.** Cena vključuje dvodnevni polpenzion v koči na Kredarici, s turistično takso, avtobusni prevoz Ljubljana - dolina Krme in nazaj. Udeleženci morate imeti poravnano članarino PD. Kdor nima poravnane letne planinske članarine in s tem urejenega zavarovanja, ga mora sam poravnati pred odhodom. Predvidena cena članarine je 26 € oziroma v skladu z višino in vrsto članarine ([www.pd-ljmatica.si/38/Clanarina](http://www.pd-ljmatica.si/38/Clanarina)) za leto 2019.

Za potrditev vaše udeležbe na pohodu, **vplačate 25 €** na transakcijski račun Združenja slovenske izseljenske matice. Račun je odprt pri A banki Vipa d.d., Slovenska cesta 58, 1517 Ljubljana. Namen plačila: Kotizacija – Pohod na Triglav 2019.

IBAN: **SI56 0510 0801 1104 455** BIC banke ABANSI2X

Z vplačano prijavnino potrjujete svojo udeležbo na pohodu. Prijava je mogoča do vključno 14. junija 2019. Poravnate lahko tudi celoten znesek, do 14. junija 2019. V primeru odpovedi pohoda zaradi neprimernega vremena, vam bo denar vrnjen.

Predvideno število udeležencev pohoda je 50 oseb. Prijave zbiramo do popolnitve mest. V skladu s kvalifikacijo vodenih se bodo pohoda udeležili planinski vodniki PD Ljubljana-Matica. Udeleženci morajo s seboj imeti osebni dokument (osebno izkaznico ali potni list) in potrdilo (izkaznico) o plačani članarini PD za leto 2019.

Odhod bo 3. julija, iz parkirišča Tivoli v Ljubljani, ob 6h zjutraj. Z avtobusom bomo nadaljevali po avtocesti mimo Radovljice (bencinska črpalka OMW), do Jesenic (bencinska črpalka Petrol Hrušica), proti Mojstrani (spodnja cerkev) in proti dolini Krme (Kovinarska koča).

Priporočljivo je, da imate svojo opremo. Nekaj opreme si je mogoče izposoditi, zato jo prosim ustrezno označite v prijavnici.

Gore so del narave, zato bodimo previdni in obzirni do drugih obiskovalcev in prebivalcev gora. <http://www.zrsvn.si/dokumenti/63/2/2009/gore_bonton_SLO_screen_1625.pdf>

Izpolnjene prijavnice ob vplačilu prijavnine oziroma poravnanju celotnega zneska, ki mora biti poravnan do 24. junija 2019, pošljite na naslov: [sim@zdruzenje-sim.si](mailto:sim@zdruzenje-sim.si)

Za dodatne informacije oziroma pojasnila smo vam na voljo:

* David Imperl, USZS, [david.imperl@gov.si](mailto:david.imperl@gov.si) , 00386 1230 8020
* Jasmina Ilić Draković, ZSIM, [jasmina.ilic@zdruzenje-sim.si](mailto:jasmina.ilic@zdruzenje-sim.si) , 00386 40 150 518

**Prijavnica:**

Ime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Letnica rojstva: \_\_\_\_\_\_\_\_\_\_\_\_\_\_\_\_\_\_\_\_\_, starost:\_\_\_\_\_\_\_\_\_\_\_\_\_\_\_\_\_\_\_\_\_\_\_\_let

Naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elektronski naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član planinskega društva: \_\_\_\_NE\_\_\_\_DA – katerega:\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zdravstvene posebnosti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prehrana: \_\_\_\_\_\_\_vegetarijanec (obkroži, označi): DA NE

Oprema (obkroži, označi)

Čelada: DA NE

Plezalni pas: DA NE

Samovarovalni komplet: DA NE

Pohoda na Triglav se udeležujete na lastno odgovornost. Vaša prijavnica je veljavna brez osebnega podpisa, če bo do ustreznega datuma 14. junija 2019, po elektronski pošti, poslana na: [sim@zdruzenje-sim.si](mailto:sim@zdruzenje-sim.si)